**Pázmány Péter Katolikus Egyetem**

**Bölcsészet- és Társadalomtudományi Kar**

**PSZICHOLÓGIA INTÉZET**

Intézményi tájékoztató és hozzájáruló nyilatkozat

Tisztelt Igazgató Asszony/Úr!

A Pázmány Péter Katolikus Egyetem Pszichológia Fejlődés és Klinikai Gyermeklélektan Tanszékén alakult kutatócsoportunk a koronavírus és a kialakult veszélyhelyzet gyermekeket érő pszichológiai hatásairól végez kutatást 12-18 éves serdülők körében.\* Érdeklődésünk középpontjában az áll, hogy megtudjuk, miként élik meg a serdülők a kialakult járványhelyzetet, mennyire aggódnak az egészségük miatt, és milyen tapasztalataik vannak a távoktatással és a szüleikkel kapcsolatban (Kutatásetikai engedély: 2020\_19 PPKE BTK).

A vizsgálat önkéntes alapon történik, online formában egy Google Forms kérdőív kitöltésével. A gyermekekről kapott információkat személyiségi jogaik védelme érdekében a személyes felismerhetőség jegyeinek titokban tartásával dolgozzuk fel. Az adatokat jelszóval védett számítógépen őrizzük a szakmai etikai szabályoknak megfelelő ideig. A kitöltés bármikor következmények nélkül megszakítható. A kérdőív kitöltésének megkezdése előtt a szülők tájékoztatására és a kutatásba való beleegyezésük kérésére is sor kerül. Az adatokat statisztikai célokra, általános összefüggések feltérképezésére használjuk.

Az eredményeket tudományos tanulmány formájában kívánjuk bemutatni. A kutatásban való részvétellel segíti a kialakult helyzetben való hatékony segítségnyújtást is.

Tisztelettel kérem, hogy amennyiben lehetséges járuljon hozzá az intézmény diákjainak kutatásba való bevonásába. Hozzájárulását az Intézményi beleegyező kitöltésével és visszaküldésével (szkennelve vagy fényképezve) erősítse meg.

Köszönöm, ha az Online kérdőívet diákjai számára hozzáférhetővé teszi valamilyen Internetes felületen, például az iskola honlapján, Facebook oldalán vagy a diákokkal közösen használt levelező rendszeren keresztül.

A kutatással kapcsolatos kérdésével keresse témavezető oktatónk a csabai.krisztina@btk.ppke.hu címen.

Tisztelettel:

Pázmány Péter Katolikus Egyetem Pszichológia Intézetének,

Fejlődés és Klinikai Gyermeklélektan Tanszék kutatócsoportja

\*A felső korhatár csak hozzávetőleges, a lényeg, hogy legfeljebb középszintű oktatásban vegyen részt a kitöltő.

-----------------------------------------------------------------------------------------------------------------------------Intézményi hozzájárulási nyilatkozat

Beleegyezem, hogy ………………………………………………........ (intézmény neve) a Pázmány Péter Katolikus Egyetem Pszichológia Intézetének, Fejlődés és Klinikai Gyermeklélektan Tanszék kutatócsoportjának kutatásában az intézmény diákjai részt vegyenek.

Kelt:

Intézményvezető aláírása

Intézményi bélyegző